Tervetuloa Isännän pöydässä -ohjelmaan.
On ilo saada erilaisia miehiä tänne kertomaan, -
mitä Jeesus on tehnyt heidän elämässään.
Tervetuloa Esa Jaakkola. - Kiitoksia.
Kävit syntymässä Kuusamossa, mutta aika nuorena tulit Ouluun.
Minkälainen perhe oli, ja minkälainen nuoruus sulla oli?
Isä oli Kuusamossa rajavartijana, -
sieltä muutettiin Ouluun, kun olin muutaman vuoden ikäinen.
Isä oli armeijan palveluksessa. Äiti oli perinteinen kotiäiti.
Siellä ei uskonasiat ollut kovin aktiivisesti esillä?
Ei. Se ainut oli koti, uskonto ja isänmaa. Muuta ei ollut.
Ei tiedetty mitään uskonasioista.
Olit sitten työelämässä monenlaisissa suorittavissa ja teknisissä töissä.
Kyllä. Monia vuosia olin esimerkiksi -
Nokia Telecommunications tuki- asematehtaalla Oulussa 10 vuotta.
Sä elit - vois sanoa - maailman ruhtinaan johdattamana.
Kyllä. Ja olin varmasti aika lahjakas sillä puolella.
Mutta kun olit alkoholilasin ääressä ravintolassa, -
niin Jumalalla oli toinen suunnitelma sille illalle.
Kyllä. Muistan sen illan aina. Se on niin elävänä kasvojeni edessä.
Viinalasin ääressä istuin, -
ja kuulin ääniä, että näinkö aiot viettää loppuelämäsi.
Katselin ympärilleni, että kuka puhuu. Ketään ei näy.
Tiesin ja tunsin, minkälainen on juoppohulluuskohtaus.
Lähdin pakenemaan. Nyt tarviin apua.
Juoksin puhelinkoppiin, kun siihen aikaan ei ollut kännyköitä.
Siellä selasin jonkun auttavan puhelinnumeron ja siihen soitin.
Siellä vastataan:
"Oulun helluntaiseurakunnan auttava puhelin. Kuinka voin auttaa?"
Miten reagoit tähän?
Sanoin, että aloin kuulemaan ääniä tälle toiselle ihmiselle.
Hän sanoi, että "Tiedän, mikä sulla on. Saanko rukoilla sun puolesta?"
Kun hän alkoi rukoilee, lensin puhelinluurin kanssa sinne lattialle.
Ihmettelin, kun mua paiskottiin siellä kopissa pleksistä pleksiin.
Lensin, mutta puhelinluuri ei löysännyt kädestä kuitenkaan.
Jälkeenpäin kuulin, että oli henkivaltoja, -
jotka olivat pitäneet mua elämäni läpi saastaisessa otteessaan.
Mitä ajattelit, kun sulle tuntematon voima heittelee sinua?
Se oli erikoinen kokemus. Kun tulin puhelinkopista pois.
Luurin toisessa päässä ollut henkilö oli jo lähtenyt pois.
Ajattelin, että karkasiko se pois.
Ensimmäistä kertaa elämässä itkin ilosta. Tanssin Oulun kaduilla.
En välittänyt mistään mitään, mitä muut ihmiset sanoo.
Pyörähtelin, tanssin ja itkin. Itkin vielä seuraavan yönkin - onnesta.
En tiennyt, mitä oli tapahtunut.
Nyt kun katsotaan jälkeenpäin sitä, mitä sinussa tapahtui.
Kuten sanoit, niin sinussa oli saastaisia henkiä, -
joista Raamattu puhuu. - Kyllä.
Tämä on alue, josta aika vähän Suomessa puhutaan. - Juuri näin.
Vietin aika lailla normaalia suomalaisen miehen elämää, -
ettei ollut mitään mustaa magiaa elämässä.
Mutta silti olin henkivaltojen sitomana. Silti.
Henkivallat todella sitoo ihmisen.
Pitää mennä ravintolaan etsimään jotain, joka ei anna kuin tyhjyyden.
Juuri näin, niin kuin mainitsit. Ne vain ajaa.
Ihminen ei sille voi mitään, vaikka luulee voivansa.
Joku pakottava voima vie heitä tekemään näitä.
Se päivä oli vallankumous elämässäsi.
Kyllä. Yön itkin onnesta ja ihmeestä, mitä on tapahtunut,
joka selvisi vasta seuraavana aamuna, kun menin aamupalapöytään.
Siinä istuu pikkuveljeni ja äitini.
He eivät olleet uskossa, kun meillä ei uskosta tiedetty.
Äiti kysyi, että mitä Esa sulle on tapahtunut?
Sanoin, että ei mulle ole mitään tapahtunut.
Äiti kysyi, olenko alkanut seurustelemaan, johon vastasin en.
Hetken hiljaisuuden jälkeen äitini sanoi, -
että Esa, vuonna -47, heidän kotiinsa tuli kiertävä saarnaaja, -
ja sulla on samanlaiset silmät.
Sulla on samanlaiset silmät kuin saarnaajalla. Olet tullut uskoon.
Se oli mulle semmoinen täräys, että nyt tiedän, mitä mulle on tapahtunut.
Siitä lähti uskonelämä eteenpäin.
Sulle oli se Kristuksen tuoksu tullut, mikä oli saarnaajallakin.
Miten elämäsi lähti tästä rakentumaan ja muuttumaan?
Se lähti aika vauhdilla.
Nautin siitä, kun tapasin ensimmäiset uskovat ihmiset.
Olin löytänyt ihmisiä, jotka eivät huijaa tai valehtele.
Näin minä lapsenuskossani tietenkin ajattelin.
Yksi pieni tapaus, muistan kerran, -
kun olimme menossa nuorisopäiville - nuori mies kun vielä olin, -
vuosina -84, -85.
Oli luvattu, että he tulevat hakemaan tiettyyn kellonaikaan.
Uskovat nuoret. Sitten eivät tulleetkaan. Istuin ojan penkalle.
Asuttiin maaseudulla Oulun kaupungin liepeillä.
Ajattelin siinä ojan penkalla, itku tuli silmään aikaisella miehellä, -
että ylöstempaus tapahtui. En päässyt mukaan.
Näin mä luotin uskoviin.
Mulle se oli selvä asia, että eivät he valehtele, eivätkä tee mitään.
Se oli kova paikka.
Varmaan olet senkin jälkeen joutunut pettymään.
Kyllä valitettavasti. Todellisuuteen ollaan herätty tässä 30 vuoden aikana.
Sä sait ikään kuin Pyhän Hengen tuomana -
Jumalan voiman ja muutoksen elämääsi.
Sä et silloin Raamatusta paljon tiennyt. Miten se alkoi avautumaan?
En tiennyt Raamatusta mitään. Aloin lukemaan Raamattua, -
koska se on jokaisessa suomalaisessa kodissa.
Ensimmäinen Raamattuni oli isän ja äidin Vihkiraamattu.
Sitä alkoi lukemaan. Sitten kuulin muilta, -
että uskovat saavat Pyhän Hengen täyteyden.
Että rukoillaan Esa sinullekin sitä.
Jälleen uskovat laskivat kätensä päälleni, ja minä en täyttynyt.
Olin varma, että olen niin paljon pahaa tehnyt, että en täyty sen takia.
Ajattelin, että kaikki tapahtuu näin. Mutta siitä meni joku aika.
Jälleen istuin aamupalalla - äidin ja nuorempien sisaruksieni kanssa.
Yhtäkkiä alkaa kahvikuppikäsi tärisemään, -
ja valtava voima tulee mun päästä läpi.
Alan puhumaan kielillä. En enää hillinnyt itseäni.
Äiti ja pikku-veljeni sanoivat, että nyt se meni lopullisesti sekaisin.
Jouduin sairaslomalle, koska ensimmäisen 3 viikon aikana -
en pystynyt puhumaan suomea.
Kun yritin puhua suomea, niin kääntyi kielille. Panivat sairaslomalle.
Mikäs siinä. Se oli ihanaa aikaa Herran kanssa.
Tänään tuo ihana aika jatkuu vielä, mutta silloin se oli todella valtavaa.
Kun ajattelee sitä, että 3 viikkoa puhuit kielillä, -
niin varmasti joku sanoi, että olet mennyt lopullisesti sekaisin.
Kyllä. Menetin kaverit ja kaikki tuttavat siinä.
He ajattelivat, että olen selvää mielisairaalatavaraa koko mies.
Raamatussa puhutaan ihmis- viisaudesta ja Jumalan viisaudesta.
Meillä on taipumus ajatella tällä ihmisviisaudella -
ja insinööriajattelulla. - Kyllä valitettavasti.
Olen itsekin syyllistynyt tähän.
Jumala armossaan rakastaa niin paljon, että saa olla tässä tänään.
Miten vuodet lähtivät eteenpäin siitä?
Vuodet lähtivät ihanasti eteenpäin rullaamaan.
Luettiin Raamattua, opiskeltiin.
Käytiin raamattukouluja, lähetys- kouluakin kerkesin käydä jne.
Vuodet vieri erittäin hyvin, kunnes jokin alkoi kaivertamaan.
Onko kaikki kunnossa. - Oliko sulla joku sairaus tulossa?
Kyllä. Olin mennyt naimisiin.
Sain ihanan uskovan kodin tyttären aviovaimoksi.
Meille oli tullut jo lapsia.
Olimme rakentamassa omakotitaloa Oulun kaupungin liepeille.
Siellä sain sydänkohtauksen. Sepelvaltimotauti iski minuun.
Niin alkoi elämässäni taistelut -
sairauden, työpaikan ja terveyden välillä.
Oli työpaikka, koti ja yliopistollinen sairaala.
Sillä välillä menin monta kertaa, -
kunnes koitti huhtikuu - eräs huhtikuun päivä.
Olin taas joutunut yöllä, -
vaimo oli toimittanut minut yöllä yliopistolliseen sairaalaan.
Aamulla herään letkuissa. Vierellä pumppaa kone.
Kuuluu naks naks naks, kun nitroa menee suoraan suoneen.
Samalla koputetaan oveen.
Joku meistä huoneen kolmesta olijasta huutaa "sisään".
Olin aivan...
hämmästynyt, kun Jeesus kävelee sinne huoneeseen.
Nämä 2 muuta huomaavat sen, mutta eivät reagoi siihen.
Hän tuli mun vuoteen viereen seisomaan...
En saanut mitään ahaa-elämystä, -
vaan sanoin: "Siinä on tyhjä tuoli. Istu siihen."
Siihen Hän istui, ja mä nukahdin. Nukuin 2 tuntia.
Ja... Siinä käännyn katsomaan, että olet vielä täällä.
Samalla Hän nousee seisomaan ja tulee viereeni.
Työntää vasemman käden pääni alle, -
oikealla kädellä silittää hiuksia ja hymyilee.
Ottaa käden pois, ja kävelee huoneesta ulos. Hän oli avojaloin.
Hänen kasvonsa eivät olleet samanlaiset, -
kuin taiteilijat ovat tottuneet ne näkemään.
En ollut nähnyt niitä kasvoja aiemmin, kunnes kerran TV:ssä -
näin liettualaisen tytön maalaamat kasvot.
Nämä kasvot löytyvät lapsen kirjasta, joka kävi taivaassa.
Siinä näin, että tässähän nämä kasvot ovat. Mutta mä paranin.
Olin jo odottanut, että Herra tulee hakemaan mua kotiin.
Tuskissani, ja niiden ongelmien jälkeen -
koska en kokenut parantavaa voimaa, -
odotin, että Hän tulee hakemaan, mutta paranin.
Minut vietiin rasitustesteihin. Oliko se seuraavana iltana.
Lääkäri naputti pöytäänsä ja katsoi monitoria, kun itse polin kuntopyörällä.
Lopulta hän sanoo, että voit lopettaa.
Sulla on ihan normaalin ihmisen arvot.
Jotakin on tapahtunut. Onkohan täällä suonia poksahellut auki.
Johon mulla lipsahti, että kiitos Herralle.
Sain kokea tämmöisen... Olen itse sanonut sitä superihmeeksi.
Sain tavata Herrani. Edelleen tulee kyynel silmään, kun muistelen.
Nytkin on vaikea puhua. Sain kohdata Herran.
Sait hipaisuun siihen, -
kun sitten joskus saamme nähdä Jeesuksen kasvoista kasvoihin.
Kyllä. Juuri näin, juuri näin.
Vielä täytyy olla täällä palvele- massa, tekemässä tätä tehtävää.
Hän paransi sinut sen takia, että Hänellä on sinulle tehtävä.
Tuliko pian sen jälkeen tämä, että muutit ammattiasi?
Kyllä. Aika pian sen jälkeen tuli tämä tilanne.
Aloin tekemään hengellistä työtä.
Jumala oli kaivanut minusta erilaisen persoonan.
Ihana asia. En enää ollut peilin edessä tärkeilevä.
Anteeksi, että näin sanon, -
mutta Jumala oli kaivanut minusta uuden persoonan esiin, -
minkälaiseksi Jumala on minut luonut.
Löytyi aika räiskyvä persoona, mistä olin aika ihmeissäni.
Sain moitteita siitä, että liikaa amerikkalaistyylistä tai muuta, -
mutta rakastin sitä, mitä Jumala oli tehnyt.
Tänään rakastan sitä, mitä Jumala on minulle tehnyt. Se sytyttää.
Sanon kuten Jeremias, että tuli alkoi polttaa sisälläni, -
en voinut olla hiljaa.
Tällä pienellä kokemuksella, mitä olen saanut Jumalan valtakunnassa tehdä,
niin arvelen, että sait vastustajia.
Vastustajia nousi aika runsain mitoin. Sain melkoisesti kritiikkiä.
Kritiikki on hyvää, mutta kun se menee liiallisuuksiin...
Emme voineet tehdä enää tietyssä seurakunnassa töitä.
Meidät erotettiin.
Olin silloin ympäristöevankelistana tuossa seurakunnassa.
Olimme sen jälkeen vapaita, koska sairaita ihmisiä alkoi paranemaan.
Ihmisiä kävi paljon kokouksissa.
Perustimme oman seurakunnan, -
joka oli valtavaa aikaa, kun omat lapseni saivat tulla uskoon.
He tulivat uskoon.
Lapset ei kattonu ollenkaan, että oisko joku huvipuisto parempi.
Ei, vaan seurakunnassa käynti.
Pienet lapset rakasti käydä seurakunnassa, -
kun he kokivat elävän Jumalan läsnäolon.
Nyt olet ollut vajaat 10 vuotta Tampereella. - Kyllä.
Ja teet tätä samaa työtä.
Tuli palaa koko ajan täällä puserossa, sydämessä tehdä sitä.
Sitä täytyy tehdä, koska rakastaa sitä työtä, -
ja Jumala on antanut niin suuret lupaukset tulevasta herätyksestä.
Tähän herätykseen voidaan mennä vähän myöhemmin.
On mielenkiintoista, miten Jeesus näytti ensin itsensä, -
kuka Hän on, ja mitä Hän voi tehdä, mutta Hän avasi sinulle Israelin.
Miten tämä tapahtui?
Israel on maa, jota suuresti rakastan, ja sen kansaa.
V. 2006 istuin TV:n ääressä, ja katselin TV7-kanavaa.
Siellä Cindy Jakobs piti ohjelmansa.
Ohjelman lopussa hän aina tiedon sanoja profetoi jollekin.
Muistan sen ohjelman lopun, kun hän hiljeni.
Hän sanoi, että tätä ohjelmaa katsoo pastori Suomessa, -
ja mulla on sulle sanoma. Hän sanoi: "Sinä olet hoitanut lampaitani hyvin."
"Nyt minä lähetän maahani Israeliin."
Valtavat väreet kävi päästä varpaisiin edestakaisin.
Ja ajattelin, että oliko tuo mulle. Seuraava päivänä meillä soi ovikello.
Se oli 15 v. tyttö, joka tulee kirjekuoren kanssa oven taakse, -
ja sanoi, että Jumala käski antaa matkarahat Israeliin.
Se oli... sellainen kokemus, että tiesin, että Jumala puhuu -
tavalla tai toisella - kokouksissa, Raamatun kautta, TV7:n kautta.
Hän puhuu kenen kautta Hän haluaa, joka on valmis avaamaan, -
että minä haluan Jumala, käytä minua.
Sain mennä v. 2006 ensimmäisen kerran Israeliin.
Kun ensimmäisen kerran astuin ulos lentokoneesta, -
niin muistan, kun kyyneleet valu silmissäni.
Eräs matkaystäväni sanoi, että tervetuloa kotiin.
Vanhempi herrasmies. Se kosketti sydäntäni.
Nyt v. 2006 jälkeen olen käynyt yli 10 kertaa Israelissa.
Aina Jumala on järjestänyt matkan. Itse en ole kertaakaan maksanut.
Meillä on hyvä Jumala. - Meillä on äärettömän hyvä Jumala.
Jumalan hyvyydestä voisin puhua tunteja. - Aivan, kyllä.
Olet käynyt monta kertaa Israelissa ja nähnyt myös sen, -
että Israel on tällainen saarrettu kansan heimo, juutalaiset.
Ja tää korvausteologia, joka valitettavasti Suomessakin, -
ja koko Euroopassa, antisemitismi mukaan lukien, on lisääntynyt.
Valitettavasti. Mua pelottaa, kun kuulee rakkaiden ihmisten suusta, -
ja heidän toimissaan korvaus- teologian, minkälaista se on.
Jumala ei ole hyljännyt kansaansa Israelia, eikä tule hylkäämään.
Ennen katoavat tähdet ja taivaat, tai aurinko taivaalta.
Niin kauan, kuin ne ovat siellä, -
niin kauan Hän rakastaa kansaansa Israelia.
Onko vielä jotain, mitä haluat nostaa näistä Jumalan ihmeistä, -
mitä palvelutyössäsi on sattunut? - Voi, niitä on niin paljon.
Täytyy kertoa tämä vanhemman miehen tarina, -
kun hän, ei-uskovainen mies, oli sairastunut johonkin syöpään.
Hän oli Oulun diakonissalaitoksella.
Erään voimakkaasti rukoilevan ystävän kanssa mentiin sinne.
Hänen vaimonsa oli pyytänyt rukoilemaan hänen puolestaan.
Menimme sairaan sängyn viereen tämän ystävän kanssa.
Aletaan rukoilemaan silmät kiinni. Ystäväni sanoo: "Avaa Esa silmäsi."
Kun avaan silmäni, niin näen pieniä tähtiä juoksevan miehen ympäri.
Mies itse ei tätä nähnyt, mutta tunsi jotain tapahtuvan.
Sain nämä tiedon sanat: "Juhannukseksi kotiin."
Mies sanoi, että hän ei pääse täältä mihinkään.
Hänen syöpä on niin pahana, että häntä ei päästetä kotiin.
Kunnes juhannuksen jälkeen tulee soitto, että hän pääsi kotiin.
Jumala on näitä tehnyt. Toinen tapaus tulee mieleen.
Tämä tapahtui, kun kävelin Israelissa Jaffa-kadulla, niin Pyhä Henki sanoi, -
että osta tuosta nenäliinanippu. Niin tein. Ne oli kauniisti kirjailtuja.
Sitten tulin Suomeen. Minulle soitetaan, että pastori Esa.
Sinä kuulemma rukoilet ja lähettelet rukousliinoja.
Hänen äitinsä on vakavassa syövässä, ja syöpä on levinnyt koko kehoon.
Voisitko lähettää hänelle rukousliinan. Tässä onkin uusia - minäpä lähetän.
Muistan sen ihanan keltaisen liinan.
Laskin käteni sen liinan päälle ja rukoilin.
Paikkakunta, jonne se lähetettiin, oli muistaakseni Nakkila.
Kirjoitin vielä ohjeen, miten se tehdään.
Että laitat sen tyynyn alle, ja annat sen olla siellä.
No sieltähän tulee soitto jonkun ajan kuluttua.
Vanha mummu oli parantunut syövästä kokonaan.
Hän kysyi, että pitääkö liina lähettää takaisin.
Sanoin: "Älä rakas mummu lähetä sitä, vaan pidä se."
Hän sanoi nukkuvansa liina tyynyn alla loppuelämänsä.
Eli kyllä Jumala tekee näitä ihania asioita.
Jumalan tahto on parantaa. - Ehdottomasti.
Hänhän kantoi syntimme että sairautemme Golgatalle.
Mistä se johtuu, että uskonnollisuuden vaippa on tullut -
Suomen kansan ylle niin, että ei voi puhua parantumisista.
Se on menestysteologiaa tai ylikarismaattisuutta.
Olet varmaan törmännyt tähän. - Aika paljonkin.
Mielestäni tämä on pelkoa, jonkun asian pelkoa.
Koska jotkut sanovat, -
että jos jotain tapahtuu, niin se ei ole todellista, -
enkä mä ole saanut kokea.
Kerron tästä, koska Raamatussa lukee, -
että kertokaa kaikista Hänen ihmeistään, ja niin olen tehnyt.
Ihmisillä on tämä pelko,
että jotakin Jumala käyttää, eikä häntä tai jotakin muuta.
Kun tätä ei voida ihmisviisaudella selittää, -
koska Jumalan tekemät asiat ovat niin paljon viisaampia, -
ettei me ymmärretä, kuin lapsenomaisesti vaan. - Kyllä.
Sain Jumalalta puheen itselleni.
Hän sanoi, että älä Esa sekaannu näihin. Hän hoitaa kaikki nämä.
Sanoin, että en sekaannu.
On tultu sanomaan, että valehtelet. Sanottu suoraan päin kasvoja.
Olen sanonut, että nostan käteni pystyyn.
En puutu tähän. Jumala saa tämän asian hoitaa.
Jos lähtee... Koska pimeys ja valo ei sovi yhteen, -
niin siinä tulee vaan sotkua lisää.
Monta kertaa tekis mieli... Sappi kiehahtaa itelläkin.
Mutta ei auta, kuin sulkea suu. Jumala hoitaa asian.
Silloin se on parhaassa kädessä. - Aivan.
Pyytäisin, että sanot katsojille, mitä Pyhä Henki sanottavaksesi antaa.
Kiitos Jeesus, että olet Herrani ja meidän kaikkien Herra.
Pyydän, että Herra siunaa elämääsi erikoisella tavalla.
Hän siunaa niin paljon, ettet ole koskaan kokenut sellaista siunausta.
Herra Sinä siunaat tätä katsovaa 34 vuotiasta ihanaa siskoa.
Sinulle on tullut rintasyöpä, -
mutta saat nyt kokea terveyden, koska Herra koskettaa sinua.
Herra siunatkoon elämääsi.
Pyydän, että soitat tänne TV7:ään Martille ja kerrot, -
mitä Jumala on sulle tehnyt. Olkaa siunattuja Jeesuksen nimessä.
Kiitos. Aina on suuri ilo taivaassa, kun ihmiset löytää Jeesuksen. - Kyllä.
Olet saanut tuottaa monia iloja, juhlia taivaaseen.
Kyllä. Kiitos Jumalalle, että saa olla pieneltä osalta palvelemassa.
Vielä olisin tästä herätyksestä kysynyt.
Tässä lopussa on vielä minuutti aikaa.
Mikä estää herätyksen vauhtiin pääsyn Suomessa?
Uskon, että kateus, pelko on yksi sellainen tekijä, mikä estää.
Jumala 20 vuotta sitten pyysi: "Esa, rukoile tän maan herätystä."
"Rukoile 4 miljoonaa ihmistä uskoon."
Sitä olen tehnyt. Uskon, että se tulee. Toki kateellisia ja pelokkaita ihmisiä.
Sinä päivänä, kun opimme kunnioit- tamaan toistemme kutsumusta -
enemmän kuin omaamme, herätys on mahdollinen.
Arvostamme toinen toistamme.
Meidän pitäis todella antautua ja se niin sanottu rajoite, -
joka tulee tästä ihmisviisaudesta ja uskonnollisuudesta.
Henkivalta haluaa, että ihminen ei tule elävään uskoon. - Juuri näin.
Kiitos Esa Jaakkola, että olit kertomassa voimallisesti -
ja tuoreella tavalla siitä, että Jeesus elää.
Hän on voimallinen ja rakastaa jokaista luotua.
Kiitoksia. Siunausta teille tänne TV7:lle ja kaikille katsojille.
Kiitos.
Olet juuri katsonut Isännän pöydässä -ohjelman.
Mikäli tämä ohjelmasarja on koskettanut sinua, -
voit olla tukemassa tämän ohjelmasarjan tuottamista.
Voit soittaa 0600-10077.
Tai voit lahjoittaa pankkitilille, jonka viitenumero näkyy ruudussa.
Kiitos.
Tekstitys: Ilpo Törnqvist